หาเป้าหมายของตนเอง รู้จักตัวเองและข้อแก้ตัวของตนเอง เอาชนะอุปสรรค
เราต้องพิจารณาเป้าหมายให้ละเอียด ดูว่าเป้าหมายนั้นเป็นจริงได้ไหม อยู่ในการควบคุมและความสามารถของเราไหม ดูว่าอะไรทำให้เรากลัวที่จะทำตามเป้าหมาย และรู้ว่าความคาดหวังที่อยู่เบื้องหลังซึ่งเรามีกับเป้าหมายโดยไม่รู้ตัวคืออะไร  ตัวอย่างเช่น ถ้าเราอ้างว่าอยากประสบความสำเร็จในที่ทำงาน ก็ลองคิดดูว่าวลี "ประสบความสำเร็จยิ่งขึ้น" สำหรับเราแล้วหมายถึงอะไร เราอาจเปรียบเทียบตนเองกับสิ่งที่พ่อแม่คาดหวังหรือเพื่อนร่วมงานซึ่งทำงานอยู่ที่เดียวกันแต่ทำมาสิบปีแล้ว ถึงแม้การเปรียบเทียบแบบนี้จะไม่ยุติธรรมก็ตาม เป้าหมายของเราต้องชัดเจน วัดได้ ไปถึงได้ สำเร็จได้ ตรงประเด็น และเป็นจริงได้ อีกทั้งมีกำหนดเวลา พอตั้งเป้าหมายแบบสมาร์ทแล้ว เราน่าจะบรรลุเป้าหมายได้มากขึ้น  เป้าหมายที่ชัดเจนจะทำให้เราเห็นเส้นทางที่จะต้องมุ่งไป อย่าพูดแค่ว่าเราอยากพัฒนาการทำงาน ให้พูดว่าอยากหาลูกค้าใหม่ไห้ได้สัก 5 รายเดือนนี้ ลองคิดว่าใคร อะไร ที่ไหน เมื่อไร และทำไมจะช่วยให้เรามั่นใจว่านี้เป็นหมายนี้ชัดเจน เป้าหมายที่วัดได้จะทำให้เราเห็นความก้าวหน้าได้ง่ายขึ้น แทนที่จะพูดว่าเราอยากลดน้ำหนัก ให้ระบุลงไปอีกว่าเดือนนี้เราอยากลดน้ำหนักลงสักหนึ่งกิโล เป้าหมายที่สำเร็จได้จะทำให้เราไม่ทุกข์ที่ไม่สามารถบรรลุความคาดหวังซึ่งไม่อาจเป็นจริงได้ เราอาจอยากมีรายได้มากขึ้น แต่เป้าหมายทำยอดขายให้ได้สัก 35,000 บาท ก็เป็นเป้าหมายที่สามารถทำให้สำเร็จได้มากกว่า 350,000 บาท เป้าหมายที่ตรงประเด็นจะทำให้เราไม่เสียเวลาทำอะไรที่อาจไม่ช่วยให้ถึงเป้าหมายได้เลย ถ้าอยากเป็นนักเต้นที่ร่างกายยืดหยุ่นมากกว่านี้ ให้ลงเรียนยิมนาสติกแทนเข้าสมาคมหมากรุกสากล เป้าหมายที่มีกำหนดเวลาทำให้เรารู้ว่าควรทำเป้าหมายให้สำเร็จเมื่อไร บางคนต้องมีเส้นตายเมื่อต้องทำอะไรสักอย่างหนึ่ง บอกมาเลยว่าเราต้องการเขียนนวนิยายให้ได้ 10,000 คำ ภายในสิ้นเดือนนี้ ตัวอย่างเช่น เมื่อยอมรับว่ามีเป้าหมายคือการทำงานให้มีประสิทธิภาพมากขึ้น เราก็จะทุ่มเทมากขึ้นเพื่อทำตามเป้าหมายนั้น ผู้จัดการ หรือพนักงานที่มีความมั่นใจ ลงมือทำก่อน ก้าวไปข้างหน้า และมีอิทธิพลต่อผู้อื่นจะได้รบความเคารพนับถือ และรู้สึกประสบความสำเร็จในที่ทำงาน  การรับผิดชอบยังหมายถึงการยอมรับความผิดพลาดโดยไม่มีคำแก้ตัวใดๆ ทุกๆ คนทำผิดพลาดได้ แต่การมีความซื่อสัตย์และมีความรับผิดชอบทำให้เกิดการเรียนรู้จากความผิดพลาดนั้น และผ่านพ้นความผิดพลาดนั้นไปได้ง่ายขึ้น  เตือนตนเองว่ามีพลังพอที่จะเปลี่ยนแปลงสถานการณ์และสภาพแวดล้อม เราเปลี่ยนแปลงได้ ถ้าเลือกที่จะเปลี่ยน การตรวจสอบตนเองเป็นความสามารถในการประเมินตนเองเพื่อปรับตัวให้เข้ากับสถานการณ์ได้ง่ายขึ้น ความสามารถในการประเมินทักษะ วิธีการ และเป้าหมายในสถานการณ์เฉพาะอย่างทำให้เกิดความสามารถในการปรับตัวได้ดีขึ้น และการปรับตัวสำเร็จจะนำไปสู่การบรรลุเป้าหมาย ตัวอย่างเช่น ถ้าเราสามารถตรวจสอบ และปรับวิธีการสื่อสารในที่ทำงานโดยดูว่าพูดอยู่กับใคร เราอาจเป็นเพื่อนที่ดีกับเพื่อนร่วมงานมากขึ้น และเป็นหัวหน้าที่ดีมากขึ้นเมื่อทำงานกับพนักงานจำนวนมากมายที่มีบทบาทต่างกัน ขั้นแรกของการหยุดหาข้อแก้ตัวคือตรวจสอบว่าเรามองชีวิตอยู่ในการควบคุมของเรามากแค่ไหน ข้อแก้ตัวจะใช้กล่าวโทษสถานการณ์ที่อยู่เหนือการควบคุมของเราบ่อยครั้ง ถ้าได้ยินตนเองพูดว่าลดน้ำหนักไม่ได้เพราะภรรยาอบขนมให้กินอยู่เรื่อย แสดงว่าเรากำลังโทษคนอื่นซึ่งเป็นอำนาจที่อยู่ภายนอก คงได้เวลาต้องรับผิดชอบตนเองเสียแล้ว  ความเชื่ออำนาจภายในตนเองหมายถึงเรายอมรับผิดชอบการกระทำของตนเอง และเชื่อว่าสามารถควบคุมชีวิตของตนเองได้ การมีความเชื่อในอำนาจของตนเองทำให้เรามุ่งสู่ความสำเร็จในอนาคตได้ดีกว่า  ความเชื่ออำนาจภายนอกตนเองจะทำให้เราปกป้องอัตลักษณ์ตนเองด้วยการกล่าวโทษโชคชะตาหรือคนอื่น ไม่ยอมรับความผิดพลาด หรือความล้มเหลวของตนเอง การเชื่ออย่างยิ่งว่ามีความสามารถในการทำหน้าที่ให้ลุล่วงมีอิทธิพลต่อการทำหน้าที่ให้สำเร็จในชีวิตจริง ไม่ว่าจากเป็นงาน การมีสุขภาพดี หรือเป้าหมายส่วนตัวก็ตาม ความสามารถของตนเองมาจากประสบการณ์การทำงานที่ผ่านมา ได้เห็นผู้อื่นทำงานเดียวกันนี้ เห็นว่าผู้อื่นปฏิบัติต่อตนซึ่งเกี่ยวข้องกับงานนั้นอย่างไร และสัญญาณทางอารมณ์ความรู้สึกของเราที่เกี่ยวข้องกับงานนั้น ถ้าเราเพิ่มมวลกล้ามเนื้อด้วยการยกเวทสำเร็จมาก่อน เห็นเพื่อนทำสำเร็จเช่นเดียวกัน ได้ยินผู้คนพูดว่าชอบกล้ามเนื้อที่ใหญ่ขึ้นของเรา และรู้สึกภูมิใจเมื่อมองตนเองในกระจก เราก็น่าจะเพิ่มมวลกล้ามเนื้อได้สำเร็จอีกครั้ง และไม่หาข้อแก้ตัวว่าทำไม่ได้ มีหลายสิ่งที่เราสามารถทำได้เพื่อเป็นการเริ่มต้นเสริมสร้างความมั่นใจในตนเอง การเปลี่ยนแปลงเล็กๆ เอื้อให้เราบรรลุเป้าหมายอย่างรวดเร็ว และเป็นการเริ่มเพิ่มความสามารถของตนเอง  ลองเริ่มต้นเปลี่ยนแปลงเล็กๆ ก่อน แทนที่จะเปลี่ยนอาหารการกินหมดทุกอย่าง ให้เพิ่มการดื่มน้ำสักหนึ่งสัปดาห์ ต่อมาค่อยลดของหวานหลังจากสัปดาห์นั้น ครุ่นคิดถึงความสำเร็จในอดีต การนึกให้ออกว่าทำเป้าหมายก่อนหน้านี้สำเร็จได้อย่างไรจะให้แรงสนับสนุนที่จำเป็นต่อการทำเป้าหมายต่อไปให้สำเร็จ ลองนึกภาพตอนเราประสบความสำเร็จ ลองนึกภาพตนเองอยู่ใส่ชุดไซส์เล็กดูสิ เลือกแบบอย่างที่ดี ถ้ากำลังอยากมีสุขภาพที่แข็งแรง ลองหาเพื่อนที่เปลี่ยนแปลงตนเองจนมีสุขภาพแข็งแรงมาเป็นแรงบันดาลใจและให้คำแนะนำ สงสัยความสามารถของตนเองบ้าง อย่าคาดหวังว่าทุกอย่างจะสมบูรณ์แบบ เพราะความล้มเหลวและการหยุดกลางคันย่อมเกิดระหว่างที่เราเดินทางสู่จุดหมาย การคิดว่าตนเองเป็นคนที่สมบูรณ์แบบจะรังแต่นำไปสู่ความผิดหวังเท่านั้น สงสัยในความสามารถของตนเองบ้าง แล้วได้จะปรับตัวและก้าวไปข้างหน้าได้ง่ายขึ้น เขียนรายการข้อแก้ตัว ลองคิดว่าทำไมถึงมีข้ออ้างพวกนี้ และตัดสินใจว่าอยากหยุดข้ออ้างข้อไหนเป็นอันดับแรก  ลองดูข้ออ้างเรื่องการทำงานของเรา ตัวอย่างเช่น ถ้าเห็นว่าตนเองชอบบ่นเรื่องกำหนดส่งงาน อาจลองตรวจสอบขั้นตอนการทำงานอีกครั้ง  ลองดูว่าเราชอบหาเหตุผลอะไรมาอ้างเรื่องการมีสุขภาพดี หนึ่งในข้ออ้างส่วนใหญ่คือไม่มีเวลาออกกำลังกายเพียงพอ นั่นคือสาเหตุว่าทำไมตอนนี้คุณหมอถึงแนะนำให้เราออกกำลังกายครั้งละสิบนาที ซึ่งเป็นแค่การเดินสั้นๆ ช่วงพักดื่มกาแฟ   ลองนึกถึงข้ออ้างเกี่ยวเป้าหมายชีวิตของเรา เขียนรายการสิ่งที่เราอยากทำให้สำเร็จในชีวิต และเขียนออกมาว่าทำไมเราถึงรู้สึกว่าทำเป้าหมายเหล่านี้ไม่สำเร็จ จากนั้นลองหาวิธีแก้ปัญหาเพื่อเอาชนะอุปสรรคที่มาจากตนเอง จำไว้ว่าไม่มีอะไรเปลี่ยนแปลงหรอก ถ้าเราไม่ลงมือทำ เขียนออกมาว่าอะไรทำให้เราทุกข์ใจอยู่ ระดมสมองหาวิธีการต่างๆ เพื่อเข้าถึงปัญหา ประเมินข้อดีและข้อเสียของแต่ละวิธีการ ทำตามวิธีการ และประเมินผลลัพธ์ เขียนปัญหาออกมาแล้วระดมสมองคิดหาทางแก้ปัญหา ถึงทางแก้นั้นดูเหมือนเป็นไปไม่ได้ แต่ก็เป็นวิธีที่ดีที่จะเริ่มเดินหน้าแก้ปัญหาเหล่านั้น การหาหนทางแก้ปัญหาเป็นปัจจัยที่สำคัญปัจจัยหนึ่งที่จะช่วยให้เอาชนะความท้าทายใดๆ ที่เผชิญอยู่ การหาหนทางแก้ปัญหาได้แก่ การขอความช่วยเหลือ นั้นคือไม่กลัวที่จะหันไปขอความความช่วยเหลือจากครอบครัว เพื่อนฝูง และเพื่อนร่วมงาน ไม่ว่าเราจะปิดยอดขายได้มากเท่าไร หรือทำอาหารเย็นแทนการสั่งอาหารเข้ามาบ่อยมากแค่ไหน การติดตามและประเมินสิ่งที่เราทำเป็นวิธีที่ดีที่สุดซึ่งทำให้มองเห็นความก้าวหน้า มองว่าอะไรทำได้ผล และจัดการอะไรที่ไม่มีประโยชน์ พอติดตามและบรรลุเป้าหมายได้แล้ว ประเมินตนเองดู วิจารณ์ตนเอง เมื่อต้องวิจารณ์ตนเอง ไม่ลำเอียงและพูดตามเป็นความจริง จำไว้ว่า "เราเป็นคนกำหนดชะตาชีวิตตนเอง" ถ้าพบว่าเราเอาแต่ไม่แน่ใจในความสามารถของตนเอง เอาแต่บอกตนเองว่า "ทำไม่ได้" หรือ "ถ้าเพียงแต่..." แสดงว่าเรากำลังเชื่ออำนาจภายนอกตนเองและอาจรู้สึกว่าทำอะไรไม่ได้เลยในสถานการณ์ปัจจุบัน บอกกับตนเองว่า "ฉันคิดว่า ฉันทำได้"แทน  ท่องถ้อยคำดีๆ ซ้ำๆ อย่าง "ฉันคิดว่าทำได้" หรือ "ฉันทำได้ดีขึ้น" เปลี่ยนถ้อยคำ"ถ้าเพียง..."ให้เป็นคำพูดเชิงบวก ตัวอย่างเช่น "ถ้าฉันมีเวลามากกว่านี้" เปลี่ยนเป็น "ฉันมีเวลาเล่นโยคะ 10 นาที" เชื่อในตนเองก็มีชัยไปกว่าครึ่งแล้ว
ตรวจสอบเป้าหมาย. ตั้งเป้าหมายแบบสมาร์ท. เริ่มแสดงความรับผิดชอบด้วยเปลี่ยนมาเชื่ออำนาจภายในตัวเอง. เป็นผู้ตรวจสอบตนเองได้อย่างมีประสิทธิภาพ. รู้จักประเภทของความเชื่อ. รู้จักความสามารถของตนเอง. รู้สึกถึงความสามารถของตนเองมากขึ้น. ตรวจสอบข้อแก้ตัวของเรา. พัฒนาความสามารถในการแก้ปัญหา. หาหนทางแก้ปัญหา. ประเมินตัวเอง. ปรับคำพูด.
https://www.wikihow.com/Stop-Making-Excuses https://www.wikihow.com/Stop-Making-Excuses https://www.wikihow.com/Stop-Making-Excuses
Taking Ownership of your Goals Learning About Yourself and Your Excuses Overcoming Obstacles